***Csongrád Város Polgármesterétől***

**Száma**: Szo/84-2/2022

**Témafelelős:** Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**2022. január 27-ei ülésére**

**Tárgy:** Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és a Templom utcai „Mesevár” Bölcsőde nyári nyitvatartási rendjének jóváhagyása.

**Tisztelt Képviselő-testület!**

A gyermekek védelméről és gyámügyi igazgatásról szóló 1997. évi XXXI. törvény 43. § (4) bekezdése értelmében: **„A bölcsőde nyári nyitvatartási rendjét a fenntartó hagyja jóvá.** A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.”

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 37. § (3) bekezdése értelmében: **„A fenntartó minden év február 15-éig tájékoztatja a szülőket a bölcsődei ellátást nyújtó intézmény, szolgáltató nyári nyitvatartási rendjéről.** A nyári zárva tartás időtartamát a fenntartó legfeljebb öt hétben határozhatja meg.”

A Dr. Szarka Ödön Egyesített Egészségügyi és Szociális Intézmény intézményvezetőjének javaslatát figyelembe véve,

**a Templom utcai „Mesevár” Bölcsődében 2022. június 20. napjától 2022. július 08. napjáig,**

**a Széchenyi úti „Kuckó-mackó” Bölcsődében 2022. július 18. napjától – 2022. augusztus 05. napjáig** **szünetel a bölcsődei ellátás.**

**Az intézmény a bölcsődei szünet idején a szülő, illetve törvényes képviselő kérésére gyermeke ellátását a nyitva tartó bölcsőde szabad férőhelyein biztosítja.** A napi nyitvatartási idő hétfőtől péntekig, 6 órától 17 óráig tart.

A 3 hetes nyári leállás a bölcsődeépületek nyári nagytakarítása, továbbá a kisgyermeknevelők pótszabadságának (25nap+5nap a védekezésben részt vevő dolgozóknak) gördülékenyebb kiadása érdekében javasolt.

A normatíva számítás új szabálya szerint amennyiben a beíratott gyermekek száma eléri az engedélyezett férőhelyszám legalább 50%-át, főszabályként az ellátottak száma, a bölcsődébe a tárgyév január 31-én beíratott gyermekek száma, **vagy** a bölcsőde szolgáltatói nyilvántartásban szereplő férőhelyszám 80%-a közül a kedvezőbb. A fentiek alapján a 10 napnál többet hiányzó kisgyermek is figyelembe vehető az adott hónapban, így a 3 hetes leállása normatíva szempontjából kiesét nem okoz.

Kérem a Tisztelt Képviselő-testületet, hogy a bölcsődék nyári nyitvatartási rendjére tett javaslatot vitassa meg és az intézmény javaslatát figyelembe véve hagyja jóvá.

**Határozati javaslat**

Csongrád Városi Önkormányzat Képviselő-testülete a Dr. Szarka Ödön Egyesített Egészségügyi és Szociális Intézmény keretében működtetett Széchenyi úti „Kuckó-mackó” Bölcsőde és Templom utcai „Mesevár” Bölcsőde nyári nyitvatartási rendjét – az intézményvezető javaslatát figyelembe véve – az alábbiak szerint hagyja jóvá:

1. **Templom utcai „Mesevár” Bölcsőde nyári szünete:**

2022. június 20. napjától 2022. július 08. napjáig tart.

1. **Széchenyi úti „Kuckó-mackó” Bölcsőde nyári szünete:**

2022. július 18. napjától 2022. augusztus 05. napjáig tart.

A Képviselő-testület felkéri a Dr. Szarka Ödön Egyesített Egészségügyi és Szociális Intézmény intézményvezetőjét, hogy a Képviselő-testület ezen döntéséről a szülőket tájékoztassa.

Felelős: Tóth Irén – intézményvezető

Határidő: 2022. február 15.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda és általa:
3. Dr. Szarka Ödön Egyesített Egészségügyi és Szociális Intézmény igazgatója
4. Irattár

Csongrád, 2022.01.17.

Bedő Tamás
polgármester